Bernard Werber

Bernard Werber (Tolosa, 18 de setembre de 1961) es un escrivan de sciéncia ficcion en francés, qu'es conegut subretot per sa trilogia de las Formigas. Son òbra fa s'encontrar la sciéncia-ficcion, mitologia, esperitualitat, filosofia, biologia e futurologia.

 Biografia 
Nasquèt a Tolosa lo 18 de setembre de 1961. Dempuèi l’edat de , a escrich d'istòrias per un fanzine; l'experiéncia de sa vida li serviguèt per sos romans, coma dins L'Empèri dels àngels. Aprèp d'estudis en criminologia a l'Institut de Criminologia de Tolosa e de jornalisme a l'Escòla Superiora de Jornalisme de París, venguèt jornalista scientific pendent una desena d'annadas, subretot per Eurêka, lo magazina de la Ciutat de las Sciéncias e de l'Industria de París. Escriguèt regularament per lo jornal Nouvel Observateur. D'aquelas annadas li ven son gost per la sciéncia, que mescla amb sos tèmas favorits, de las Formigas a la mòrt fins a las originas de l’umanitat.

Las òbras de Bernard Werber foguèron tradusidas en trenta cinc lengas. Amb 15 milions d’exemplars venduts dins lo monde, Bernard Werber es, amb Marc Lévy, un dels autors franceses contemporanèus mai legits al mondeVidèo Ombre et Lumière 2006 - littérature, livres, SF, Bernard, Werber, Dailymotion Share Your Videos.

Aprèp son libre eponim, creèt l’Arbre dels possibles, site Web e « projècte per cercar o imaginar los futurs possibles de l’umanitat arbredespossibles.com, site de futurologia venent d’una idèa de Bernard Werber: traçar un arbre dels futurs possibles de l’umanitat.  ». Lo primièr filme de cinèma realizat per Bernard Werber, Nòstres amics los Terrians, sortiguèt en abril de 2007.

 Escritura 

Son estil d’escritura mescla diferents genres literaris, coma la saga d’aventura, la sciéncia-ficcion e lo conte filosofic.

Dins gaireben totes sos romans, Bernard Werber utiliza la meteissa forma de construccion, alternant articles informatius d’enciclopèdia e dos o tres fils narratius. Los articles precisan o alargan las intrigas, se jonhent de temps en temps.

E mai, sos romans e sas novèlas se crosan. Se tròba de personatges recurrents coma Edmond Wells a l'encòp dins la trilogia de las Formigas e dins L'Empèri dels àngels, mas tanben de tèmas totjorn presents, coma « l’Arbre dels possibles » d’Isidore Katzenberg, o encara lo roman Nosautres los dieus, tornant prendre elements de la novèla L’Escòla dels joves dieus.

Bernard Werber demòra un escrivan de sciéncia-ficcion e de vulgarizacion scientifica, sas òbras pretendon pas de provar o negar de teorias scientificas, mas expausar dedins una òbra de ficcion çò que presenta coma de descobèrtas encora pauc o pas conegudas del grand public. L'Ultim Secret illustra plan aquela tendéncia, se pòt legir sus la quatrena de cobèrta la frasa seguenta: 

Bernard Werber es membre d’onor de l’INREES. L'Institut de Recèrca sus las Experiéncias Extraordinàrias es es una associacion qu'a per vocacion la sensibilizacion dels professionals en santat mentala, dels mètges e dels sonhants en general, a las experiéncias extraordinàrias, o inabitualas.

Aquela apròcha se rebateja alara dins lo contengut de sos romans, coma per exemple Los Tanatonautas, que prepausa una version esperitualista de las experiéncias de mòrt imminenta o encara Nòstres amics los umans (una pèça de teatre) que conta un recit d’enlevaments pels extraterrèstres. La sciéncia, lo paranormal e l'esperitualitat influéncian atal fòrça de sos romans.

 Simbolica 
Bernard Werber utiliza divèrsas simbolicas dins sos libres. Los animals coma lo daufin, lo rat o las formigas son representats coma d'animals intelligents. La simbolica de las chifras a tanben un grand ròtle e, segon lo biais que son explicats, rebatejan « l'estadi de l’evolucion de l’arma ».

 Òbras 
 La trilogia de las Formigas 
 Las Formigas, 1991
 Lo Jorn de las formigas, 1992
 La Revolucion de las formigas, 1996

 Pentalogia del cèl 
 Cicle dels àngels 

 Los Tanatonautas, 1994
 L'Empèri dels àngels,  2000

 Cicle dels dieus 

Aquela trilogia seguís lo Cicle dels angels.
 Nosautres los dieus, [[2004}})
 Lo Buf dels dieus, 2005
 Lo Mistèri dels dieus, 2007

 Cicle Aventurièrs de la Sciéncia 
 Lo Paire de nòstres paires, 1998
 L'Ultim Secret, 2001
 Lo Rire del Ciclòp, 2010

 Autres libres 
 Lo Parpalhòl de las estelas, 2006
 Lo Miralh de Cassandra, 2009

 Libres experimentals 
 L'Enciclopedia del saber relatiu e absolut, 1993
 Lo Libre del viatge, 1997
 Lo Libre secret de las formigas, 2002
 Nòstres amics los umans (teatre), 2003
 Nòva Enciclopedia du saber relatiu e absolut, 2009
 Viatge al còr del vivent, 2011

 Novèlas 
 Lo Conte al revèrs, 1998
 Lo Tresaur de l’illa dels visionaris 2004
 Meurtre dins la nèbla 2006
 La Mòstra carmica 2011
 L'Arbra dels possibles, 2002
 Paradís a faiçon, 2008

 Bendas dessenhadas 
 Las Formigas, 1994
 Exit Lo Contacte, 1999
 Lo Segond Cercle, 2000
 Fins al darrièr buf, 2002
 Los Enfants d'Èva La Genèsi, 2005
 Los Tanatonautas Le Temps dels bricolaires, 2011

 CD 
 Bernard Werber, lo contaire del futur (2 CD audiò), 2010
 L'espertaire (2 CD audiò), 2010

 Filmes 
 La Reina de nacre, (cort mestratge, 15′) 2001 amb S. Drouin 
 Los Umains, (cort mestratge, 9′) 2003
 Nòstres amics los Terrians, long mestratge produit per Claude Lelouch, 2007

 Pèça de teatre 
 Nòstres amics los umans, 2003
 Benvenduda al paradís'', 2011

 Nòtas e referéncias 

 Vejatz tanben 
 Biografia 
Anne Martinetti, Bernard Werber, le roi des fourmis, éd. Gutenberg, 2009 (ISBN 2-35236-047-1)

 Ligams extèrnes 

  Site oficial de Bernard Werber
  Enciclopedia del Saber Relatiu e Absolut
  Site oficial del roman Lo Miralh de Cassandra

Categoria:Personalitat de Tolosa
Categoria:Naissença a Tolosa
Categoria:Naissença en 1961